Data was extracted from:https://www.infomed.co.il/drugs/insulin-glargine-lantus-toujeo/

המומחים של
Info
med
מסבירים:
אינסולין גלרג'ין הוא
אינסולין
שעבר שינוי והוא דומה מאוד לאינסולין הומאני. פעולתו ממושכת ויציבה בהורדת רמת סוכר בדם. משמש לטיפול ב
סוכרת
, כאשר הגוף לא מייצר מספיק אינסולין לשליטה על רמת הסוכר בדם.
יעיל לטיפול ב:
סוכרת מסוג 1
, מגיל 6 ומעלה.
סוכרת מסוג 2
- טיפול במבוגרים הזקוקים לאינסולין ארוך טווח (לנטוס). טיפול בסוכרת מבוגרים, , מתבגרים וילדים מעל גיל 6 שנים (טוג'או).
הנחיות חשובות:
• ניתן לשלב אינסולין גלרג'ין עם תרופות אחרות לסוכרת או עם אינסולין קצר טווח, בהתאם להנחיות הרופא.
• מעבר בין אינסולינים שונים, רק בהנחיית רופא (גם אם מכילים את אותו אינסולין פעיל).
• אין להחליף בין תכשירים מסחריים שונים, המכילים את אותו חומר פעיל. המעבר מטיפול בסוג מסוים של אינסולין לסוג אחר דורש מרשם רפואי, פיקוח רפואי וניטור רמת הגלוקוז בדם.
• בשימוש באינסולין יש לשאת תמיד, לפחות 20 גרם סוכר (לשימוש במצב היפוגליקמיה), וכן מידע מזהה כחולה סוכרת.
מתי אסור להשתמש בתרופה:
• במקרה רגישות לחומר הפעיל או למרכיבי התרופה האחרים.
• כאשר התמיסה אינה צלולה, או חסרת צבע ובמרקם מימי.
פרמקוקינטיקה:
תבנית ספיגה דומה בכל אתר הזרקה ברקמה התת עורית. מטבוליטים פעילים.
דגשים למשתמש
• נדרש מעקב קפדני אחרי הניטור, הדיאטה, הפעילות הגופנית וטכניקת ההזרקה.
• ייתכן שינוי מינון תרופות אחרות לסוכרת בשל שימוש בתרופה זו, יש לנטר סוכר לפי הנחיות הרופא.
• מחלה או פציעה משמעותית יכולים להביא לעליה ברמת הסוכר בדם. ייתכנו שינויי מינון.
• מצבים העלולים להביא ל
היפוגליקמיה
, רמה נמוכה של סוכר בדם בדם: שתיית אלכוהול, ביצוע פעילות גופנית יותר מהרגיל, אכילה מועטה או החמצת ארוחה. סימנים עלולים להופיע בפתאומיות, להשתנות, להיחלש או לא להופיע כלל. יש להכיר בכך ולשאת בקביעות מזון עתיר סוכר, לשימוש במידת הצורך, עד התייצבות רמת הסוכר.
• יש לשנות את מקום ההזרקה מדי יום, כדי להפחית את הסיכון להתפתחות גושים וגומות בעור. ייתכן שהאינסולין לא יעבוד טוב בהזרקה באזור עם גושים.
• תשומת לב לניראות התמיסה: צלולה, נטולת צבע, במרקם מימי. אין להזריק אם אינה נראית כך.
• יש לוודא שימוש באינסולין הנכון, ולדווח על טעויות כתוצאה מבלבול בין אינסולינים, בייחוד בין ארוכי טווח וקצרי טווח.
• למניעת אפשרות להעברת מחלות, אין להשתמש באותו עט אינסולין ליותר ממטופל אחד, אפילו אם מחליפים מחט.
צילום: shutterstock
מידע על התרופה
אופן נטילת התרופה
עט מלא מראש המאפשר בחירה של המנה, כזריקה מתחת לעור. יש לשנות את מקום ההזרקה בכל יום.
תדירות וזמן נטילה
פעם אחת ביום, עדיף באותה שעה בכל יום.
לאחר ההזרקה במקרה חוסר ביטחון לגבי הכמות שהוזרקה, יש למדוד את רמת הסוכר לפני קבלת החלטה האם יש צורך בזריקה נוספת.
טוג'או: אם נדרש, ניתן להזריק עד 3 שעות לפני או אחרי הזמן הנדרש.
טווח המינון
אינסולין גלרג'ין 100 יח'/מ"ל (לנטוס, בסגלר, סמגלי)/ 300 יח'/מ"ל (טוג'או)
סגנון החיים ורמות הסוכר בדם יקבעו את המינון היומי, ע"י הרופא
.
ניתן לכוון ולהזריק בין 1-80 יחידות בזריקה אחת (טוג'או סולוסטאר). אם המנה היא מעבר ל-80 יחידות, תידרש יותר מזריקה אחת. ( בסגלר)
.
ניתן להזריק 2-160 יחידות באמצעות טוג'או דאבלסטאר (בהפרשים של 2 יחידות).
מנה שנשכחה
יש לנטר באופן תכוף את רמת הסוכר, שעלולה להיות גבוהה. אין להזריק מנה כפולה כפיצוי. יש לפעול לפי הנחיות הטיפול ב
היפרגליקמיה
.
הפסקת התרופה
רק לאחר התייעצות עם הרופא. הפסקה עלולה להביא לרמת סוכר גבוהה מאוד בדם, וכן קטואצידוזיס (הצטברות חומצה בדם).
מינון עודף
רמת הסוכר בדם עלולה לרדת (היפוגליקמיה), תיתכן בחילה או הקאה. יש להכיר סימני היפוגליקמיה ולטפל בהם. נדרש ניטור רמות סוכר תכוף יותר.
אחסון
טרם שימוש: בקירור, 2-8 מעלות צלזיוס. מרגע פתיחה: ניתן לשמור בטמפ' החדר, עד 30 מעלות צלזיוס, ועד 4 שבועות (לנטוס, בסגלר) או 6 שבועות (טוג'או). עט שנמצא בשימוש אין לאחסן בקירור. אין להקפיא.
אזהרות
תזונה
דילוג על ארוחה או אכילה יותר מהרגיל עשויים לשנות את רמות הסוכר בדם, ולכן נדרש ניטור תכוף יותר, ושינוי הטיפול בהתאם.
אלכוהול
רמת הסוכר בדם יכולה לעלות או לרדת, ולכן נדרש ניטור סוכר תכוף יותר מאשר בד"כ.
נהיגה
רמה נמוכה או גבוהה של סוכר בדם עלולה להשפיע על יכולת הריכוז והתגובה. יש להיזהר בנהיגה במצבים אלה.
הריון
יש להתייעץ עם הרופא טרם השימוש. מינון האינסולין יכול להשתנות.
הנקה
יש להתייעץ עם הרופא טרם השימוש. מינון האינסולין יכול להשתנות.
תינוקות וילדים
אינסולין זה מיועד לטיפול מעל גיל 6 שנים (לנטוס, בסגלר, טוג'או).
קשישים
נדרש ניטור סוכר תכוף יותר, ושינויי מינון בהתאם, ייתכן שיהיה צורך במינון נמוך יותר.
ניתוח והרדמה כללית
במצבי לחץ, כדוגמת ניתוח הטיפול התרופתי יכול להשתנות. יש לעדכן.
דווח לרופא במקרה של
בעיות בכבד או בכליה.
מחלה או פציעה משמעותית.
נסיעה עתידית (מעבר בין אזורי זמן, אספקת התרופה ואחסון).
סימני אי ספיקת לב (קוצר נשימה, עלייה מהירה במשקל).
סיכון ממנת יתר
אין נתונים
סיכון מפיתוח תלות
נמוך
תופעות לוואי
תופעות לוואי שכיחות:
רמת סוכר נמוכה בדם, היפוגליקמיה. תסמינים של סוכר נמוך בדם יכולים להיות: כאב ראש, ישנוניות, חולשה, רגזנות, רעב, קצב לב מהיר, בלבול, רעד ותחושת עצבנות, סחרחורת והזעה. יש לקבל הנחיות מהרופא כיצד לפעול במצב היפוגליקמיה, ולשאת באופן קבוע מזון עתיר סוכר.
סימני היפוגליקמיה עשויים להשתנות, להיות חלשים יותר, או לא להופיע בהתאם למצב הגופני, הרפואי, לגיל, ולתרופות אחרות שבשימוש.
תגובות במקום ההזרקה: שינויים בעור (התעבות או התכווצות), שטף  דם, דימום, כאב, אדמומיות, נפיחות או גרד - תופעות אלה חולפות לרוב לאחר מספר ימים עד שבועות, קורות, לעיתים, בשל הזרקה, לעיתים קרובות, באותו המקום. כמו כן, עלולים להופיע גושים מתחת לעור הנגרמים כתוצאה מהצטברות חלבון הנקרא עמילואיד. ייתכן שהאינסולין לא יעבוד טוב בהזרקה באזור גושי (תדירות תופעות לואי זו אינה ידועה).
תופעות לוואי שאינן שכיחות: הפרעות בראייה, טשטוש ראייה, כאבי שרירים, הפרעות בחוש הטעם, בצקות. שינויים והפרעות בראייה יכולים להעיד על חוסר איזון רמות הסוכר בדם, ויש לפנות לרופא.
תופעות לוואי אצל ילדים ומתבגרים, בגיל 18 שנים או פחות, דומות לאלו שנצפו אצל מבוגרים. תגובות וכאב באזור ההזרקה, וכן תגובות עוריות (פריחה)- מדווחות באופן יחסי בתדירות גבוהה יותר אצל ילדים ומתבגרים מאשר במבוגרים.
במקרה של תופעות לוואי הבאות יש להפסיק נטילת התרופה:
תגובה אלרגית חמורה. סימנים אפשריים: תגובות מקומיות המתפשטות לאזורים אחרים בגוף, תחושה רעה והזעה פתאומית, קשיי נשימה, קצב לב מהיר, סחרחורת.
פרטי תגובה עם תרופות אחרות
יש לעדכן רוקח/רופא באשר לנטילת תרופות אחרות, כולל תרופות ללא מרשם ותוספי תזונה. בשל השפעת תרופות אחרות על רמת הסוכר בדם, ייתכן ויידרש שינוי במינון תרופה זו.
רמת הסוכר בדם עשויה לצנוח בנטילת: תרופות אחרות לטיפול בסוכרת, מעכבי ACE- לטיפול במחלות לב מסויימות/יתר לחץ דם, דיזופיראמיד - לטיפול במחלות לב מסויימות, פלואוקסטין- לטיפול בדיכאון, פיברטים- להפחתת רמות גבוהות של שומני דם, מעכבי MAO- לטיפול בדיכאון, פנטוקספילין, פרופוקסיפן, סליצילטים (כמו אספירין)- לשיכוך כאבים והורדת חום, אנטיביוטיקה מסוג סולפונאמיד.
רמת הסוכר בדם עשויה לעלות בנטילת: דאנאזול – תרופה המשפיעה על הביוץ, דיאזוקסיד- ללחץ דם גבוה, גלוקגון- הורמון הלבלב המשמש בהיפוגליקמיה חמורה, איזוניאזיד- לטיפול בשחפת, נגזרות פנותיאזינים- לטיפול בהפרעות פסיכיאטריות, אמצעי מניעה הניתנים דרך הפה- גלולות  למניעת הריון, הורמונים של בלוטת התריס, הורמון גדילה - לרמות נמוכות של הורמון גדילה, קורטיקוסטרואידים כגון קורטיזון – לדלקת, תרופות סימפטומימטיות כגון  אפינפרין (אדרנלין), סאלבוטאמול או טרבוטאלין לאסתמה, תיאזידים ליתר לחץ דם ולאגירת נוזלים, אנטי פסיכוטיות מהדור החדש (אולאנזפין, קלוזפין), מעכבי פרוטאזות- לטיפול ב- HIV.
רמת סוכר בדם עשויה לעלות או לרדת בנטילת: חוסמי בתא, קלונידין, מלחי ליתיום, פנטמידין.
סימני אזהרה של היפרגליקמיה (רמות סוכר גבוהות בדם), המחייבים פנייה לרופא: צמא, עלייה בצורך למתן שתן, עייפות, עור יבש, אדמומיות בפנים, אובדן תיאבון, לחץ דם נמוך, פעימות לב מהירות, הימצאות גלוקוז וגופי קטון בשתן. כאב בטן, נשימה מהירה ועמוקה, ישנוניות או אפילו אובדן ההכרה עשויים להיות סימנים של מצב חמור (קטואצידוזיס) הנובע ממחסור באינסולין.
פיוגליטזון - טבליות לטיפול בסוכרת מסוג 2. אצל חלק המטופלים הסובלים מסוכרת ממושכת, ממחלת לב או שעברו בעבר שבץ, וטופלו בפיוגליטזון ובאינסולין, התפתחה אי ספיקת לב. יש לדווח לרופא מיד אם יש סימנים של אי ספיקת לב, כגון קוצר נשימה חריג או עלייה מהירה במשקל, או נפיחות מקומית (בצקת).
השפעת שימוש ממושך
נדרשות בדיקות דם ושתן.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא